Broj: 5122-3-1/23

Datum: 21.11.2023.

Na osnovu člana 234. i člana 340. Zakona o privrednim društvima („Službene novine Federacije BiH“ broj 81/15), člana 26. stav 3. tačka 11, u vezi sa članom 33. i 38. Statuta KJP “ZOI 84“ Olimpijski centar Sarajevo d.o.o. Sarajevo, Odluke Skupštine preduzeća o standardima i kriterijima za izbor i imenovanje na poziciju članova Nadzornog odbora broj 2572-3/19 od 17.10.2019.godine, Odluke Skupštine preduzeća o raspisivanju Javnog konkursa za izbor i imenovanje članova Nadzornog odbora u KJP „ZOI 84“ OCS d.o.o.Sarajevo broj 5122-3-2/23 od 21.11.2023.godine, Skupština KJP “ZOI 84“ OCS d.o.o.Sarajevo raspisuje

JAVNI KONKURS

ZA IZBOR I IMENOVANJE NA UPRAŽNJENU POZICIJU U NADZORNOM ODBORU KJP“ZOI 84“OCS d.o.o.SARAJEVO 1 ( jedan) ČLAN

I PREDMET KONKURSA

Objavljuje se Javni konkurs za izbor i imenovanje na upražnjenu poziciju 1 ( jednog ) člana Nadzornog odbora KJP „ZOI 84“ OCS d.o.o.Sarajevo.

II OPIS POZICIJE ČLANA NADZORNOG ODBORA

-nadzire poslovanje Preduzeća,

-predlaže Skupštini donošenje,izmjene i dopune Statuta i Etički kodeks,

-donosi poslovnik o radu Nadzornog odbora,

-donosi opća akta Preduzeća,

-utvrđuje prijedloge trogodišnjeg,godišnjeg i revidiranog plana poslovanja,

-usvaja izvještaj Uprave po polugodišnjem i godišnjem obračunu sa bilansom stanja i bilansom uspjeha na osnovu prethodno datog mišljenja Odbora za reviziju,

-podnosi Skupštini godišnji izvještaj o poslovanju Preduzeća,koji obavezno uključuje izvještaj vanjskog revizora,preporuku Odbora za reviziju,izvještaj o radu Nadzornog odbora i Odbora za reviziju,

-razmatra prijedlog Uprave o raspodjeli dobiti,a po prethodno datom mišljenju Odbora za reviziju i predlaže Skupštini donošenje odluke,

-razmatra prijedlog Uprave o načinu pokrića gubitka,a po prethodno datom mišljenju Odbora za revizijui predlaže Skupštini donošenje odluke,

-utvrđuje prijedlog odluke o izboru kandidata Odbora za reviziju i podnosi ga Skupštini,

-prati provođenje postupka javnih nabavki,u skladu sa važećim propisima,

-imenuje i razrješava članove Uprave u skladu sa odredbama Statuta,

-daje ovlaštenja za aktivnosti koje su ograničene propisima Zakona o javnim preduzećima,

-daje upute direktoruza provođenje uviđajau vezi sa uočenim nepravilnostima,

-saziva Skupštinu preduzeća,

-prati provođenje preporuka datih Upravi od strane Odbora za reviziju te vanjskog revizora sa specificiranim rokovima,

-prati poslovanje i zakonitost poslovanja Preduzeća,

-daje upute organima Preduzeća radi otklanjanja nepravilnosti u radu,

-prisustvuje sjednicama Skupštine Preduzeća i učestvuje u raspravi bez prava glasa,

-vrši uvid u poslovne knjige i dokumentaciju Preduzeća,

-razmatra mjesečne izvještaje o radu Odbora za reviziju,

-vrši druge poslove predviđene zakonom,

-bira predsjednika Nadzornog odbora.

III MANDAT

Član Nadzornog odbora KJP „ZOI 84“ OCS d.o.o.Sarajevo imenuje se na period do 16.07.2025.godine, odnosno do isteka mandata članovima Nadzornog odbora koji su imenovani Rješenjem Skupštine Preduzeća broj 1877-3/21 od 16.07.2021.godine i Rješenjem Skupštine preduzeća broj 4366-2-2/22 od 04.02.2022.godine

Član Nadzornog odbora nakon imenovanja sa Preduzećem zaključuje ugovor shodno Zakonu o platama i naknadama članova organa upravljanja i drugih organa institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo („Službene novine Kantona Sarajevo“ broj 10/16) i Uredbi o određivanju visine plaća i naknada organa upravljanja i drugih organa institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo („Službene novine Kantona Sarajevo“ broj 41/16).

IV USLOVI ZA POZICIJE

Kandidat za imenovanje na upražnjenu poziciju člana Nadzornog odbora KJP „ZOI 84“OCS d.o.o.Sarajevo mora ispunjavati opće i posebne uslove:

OPĆI USLOVI

1. da je državljanin Bosne i Hercegovine (dokaz: uvjerenje o državljanstvu),

2. da je stariji od 18 godina, a mlađi od 65 godina (dokaz: izvod iz matične knjige rođenih),

3. da nije osuđivan za krivično djelo i za prekršaj nespojiv s dužnošću u Nadzornom odboru,pet godina od dana pravosnažnosti presude,isključujući vrijeme zatvorske kazne

(dokaz: izjava potpisana i ovjerena od nadležnog općinskog organa),

4. da se protiv njega ne vodi krivični postupak (dokaz:uvjerenje nadležnog suda),

5. da nije osoba kojoj je izrečena zaštitna mjera u smislu Zakona o privrednim prekršajima (dokaz: uvjerenje nadležnog suda),

6. da nije otpušten iz državne službe kao rezultat disciplinske mjere na bilo kojem nivou vlasti u BiH u periodu od tri godine prije dana objavljivanja upražnjene pozicije (dokaz: potpisana izjava ovjerena od strane nadležnog općinskog organa),

7. da se na kandidata ne odnosi član IX 1.Ustava Bosne i Hercegovine (dokaz: izjava potpisana i ovjerena od nadležnog općinskog organa),

8. da nije izabrani zvaničnik, nosilac izvršnih funkcija ili savjetnik u smislu Zakona o sukobu interesa u institucijama vlasti u BiH („Službeni glasnik BiH“ broj 13/02,16/02,14/03,12/04,63/08) (dokaz: potpisana izjava ovjerena od strane nadležnog općinskog organa)

9. da ne postoje druge zakonske smetnje za obavljanje funkcije u Nadzornom odboru (dokaz: potpisana izjava ovjerena od strane nadležnog općinskog organa)

POSEBNI USLOVI

1. visoka stručna sprema VSS -VII stepen školske spreme (dokaz:ovjerena fotokopija univerzitetske diplome ili uvjerenja o diplomiranju),

2 . 5 ( pet ) godina radnog iskustva nakon sticanja visoke stručne spreme (dokaz: potvrda ili uvjerenje),

3. da nije predsjednik ili član nadzornog ili upravnog odbora u drugom preduzeću sa većinskim državnim kapitalom ili instituciji (dokaz:izjava potpisana i ovjerena od strane nadležnog općinskog organa)

4. da nije na funkciji u političkoj stranci (dokaz:izjava potpisana i ovjerena od strane nadležnog općinskog organa)

5. da nije direktor, član Uprave ili zaposlenik preduzeća (dokaz:izjava potpisana i ovjerena od strane nadležnog općinskog organa)

6. da nema privatni finansijski interes u preduzeću (dokaz:potpisana izjava ovjerena od strane nadležnog općinskog organa)

7. da posjeduje znanja i sposobnosti razumijevanja poslovnih izvještaja,poznavanje privrednog prava i ukupnog zakonodavstvana području djelovanja nadzornih odbora,

8. da posjeduje sposobnost za savjesno i odgovorno obavljanje povjerene funkcije,

9. da posjeduje sposobnost nepristrasnog donošenja odluka i sklonost timskom radu

10. da posjeduje certifikat o završenom stručnom usavršavanju u smislu Uredbe o usavršavanju predsjednika i članova nadzornih odbora i uprava privrednih društava sa većinskim učešćem državnog kapitala („Službene novine Federacije BiH“ broj 71/09,33/10,23/11, 83/11,2/13 i 80/13, 48/15,60/16) ili da prođe stručno usavršavanje u skladu sa navedenom Uredbom i dobije certifikat u roku od godinu dana.

Prilikom izbora voditi će se računa o spolnoj i nacionalnoj strukturi izabranog kandidata.

Kandidati su dužni uz prijavu, koja sadrži kraću biografiju, adresu i kontakt telefon, priložiti originalne dokumente ili ovjerene fotokopije naprijed navedenih dokumenata, koji ne mogu biti stariji od 6 mjeseci.

Komisija za provođenje javnog konkursa za izbor i imenovanje člana Nadzornog odbora će nakon zaključenja konkursa pregledati sve prispjele prijave i utvrditi da li su prijave blagovremene i sa potpunom dokumentacijom. Nepotpune i neblagovremene prijave Komisija neće razmatrati.

Komisija za provođenje javnog konkursa za izbor i imenovanje člana Nadzornog odbora će sve kandidate koji budu stavljeni na listu sa užim izborom, pozvati na intervju. Pozvani kandidati koji ne pristupe na zakazani intervju , smatraće se da su odustali od kandidature.

Nakon obavljenog intervjua, Komisija za provođenje javnog konkursa za izbor i imenovanje člana Nadzornog odbora će Skupštini preduzeća dostaviti listu kandidata koji su najuspješnije prošli otvorenu konkurenciju uz dostavljanje i ostale prateće dokumentacije kandidata i Komisije.

Komisija zadržava pravo provjere svih dostavljenih podataka, izjava i drugih dokumenata kandidata.

Izbor i imenovanje članova Nadzornog odbora vrši Skupština preduzeća.

Prijavu sa traženom dokumentacijom dostaviti lično ili poštom na adresu:

KJP“ZOI 84“Olimpijski centar Sarajevo d.o.o.Sarajevo

Ul.Alipašina bb

Sarajevo

sa naznakom

( PRIJAVA ZA JAVNI KONKURS ZA IZBOR I IMENOVANJE ČLANA NADZORNOG ODBORA)

-NE OTVARATI-

Na poleđini koverte navesti ime i prezime podnosioca prijave.

Konkurs ostaje otvoren petnaest (15) dana od dana posljednjeg javnog objavljivanja ovog konkursa.

Tekst konkursa će se objaviti u „Službenim novinama Federacije BiH“, oficijelnoj stranici [www.zoi84.ba](http://www.zoi84.ba), a

Obavijest o raspisivanju Javnog konkursa za izbor 1 (jednog) člana Nadzornog odbora u jednom dnevnom listu.

Preduzeće nije obavezno vraćati dokumentaciju dostavljenu uz prijavu.